NWU, Vaaldriehoekkampus, Kantoor van die Kampusrektor | NWU | North-West University
VaaldriehoekkampusbestuurSamestelling en Lidmaatskap
Kantoor van die Rektor
Tel: +27 16 910 3101
Faks: +27 16 910 3101 Sekretaris: Me Ronel Ward
E-pos: Ronel.Ward@nwu.ac.za Prof TJ Mariba
MBChB (Universiteit van Natal)
Dit is vir my baie aangenaam om u by die Vaaldriehoekkampus van die Noordwes-Universiteit (NWU-Vaal) te verwelkom en om met u die etos van ons skilderagtige kampus te deel. In die kern van ons kampus l 'n droom – 'n droom om die akademiese hoeksteen van die industriële hartland van die Gauteng-Provinsie en die groter Suid-Afrika te wees. Ons streef geesdriftig daarna om 'n instelling van hoër onderrig te wees wat bekend is vir die gehalte van onderrig-leer, hoëgehalte, relevante en gefokusde navorsing, asook die ontwikkeling van innoverende oplossings vir uitdagings wat nie slegs deur die vakkundige gemeenskap raakgesien word nie, maar ook deur die land en die kontinent van Afrika.
Die Vaaldriehoekkampus as 'n kampus verskil van enige ander kampus in Suid-Afrika. Die kampus is in 'n geproklameerde natuurreservaat geleë, en dit is in hierdie stimulerende omgewing, gebou op 'n waardestelsel van respek en menswaardigheid, waar ons studente in staat te stel om uit te styg, hetsy binne die omvang van hulle akademiese prestasie, hulle prestasie op die sportveld of hulle toewyding aan hulle gemeenskap.
'Verandering' het die gonswoord van ons tyd geword en daar word van universiteitstudente verwag om akademies bevoeg te wees, maar ook om die werkplek te kan betree as laterale denkers, sosiale argitekte en innoverende entrepreneurs. Die impak van die behoeftes van 'n dinamiese korporatiewe omgewing verteenwoordig die paradigmaverskuiwing binne die sfeer van tersiëre opvoeding, in diè sin dat universiteite nie meer instellings is wat bloot grade aan studente verskaf nie. Die Vaaldriehoekkampus dien vandag as 'n mikrokosmos waar studente in gebalanseerde volwassenes met 'n duidelik-gedefinieerde toekomsvisie omskep word. Die Vaaldriehoekkampus bemagtig elke student om uiteindelik 'n ambassadeur vir voorspoed en geleenthede te word, maar ook om aktief betrokke te raak om 'n gesonde en volhoubare Suid-Afrika te skep.
Deur gehalte-studente te werf en hulle in die proses van lewenslange leer te vorm, en hulle toe te rus met akademiese kundigheid, praktiese vaardighede en waardevolle lewenservaring, is die kampus proaktief besig om by te dra tot die herskepping en volhoubare groei van ons streek, om sodoende die huidige geslag in die wreldleiers van mre te omskep.
Ek laat u met die bekende woorde van Joel Barker, en moedig u aan om u drome te koester en om daarna te streef om u doelwitte te bereik. By die Vaaldriehoekkampus glo ons in drome en werk ons saam om 'n beter toekoms te skep.
"Visie sonder aksie bly slegs 'n droom. Aksie sonder visie is net 'n tydverdryf. Visie met aksie kan die wreld verander."